Foto: «Pix.uz» / @foxmail Gidrometeorologiya markazidan ma’lum qilinishicha, O‘zbekistonda 1 sentabr kuni havo o‘zgarib turadi, ba’zi joylarda yog‘ingarchiliklar kutiladi. Xabar qilinishicha, 1 sentabrga o‘tar kechasi O‘zbekistonning tog‘li hududlarida havo harorati +10…+15 daraja, Toshkent shahrida +16…+18 daraja, qolgan barcha hududlarda +21…+22 darajagacha iliq bo‘ladi. 1 sentabr kuni kunduzi tog‘li hududlarda havo harorati +22…+27 daraja iliq, Qoraqalpog‘iston Respublikasi va Xorazm viloyatida +27…+32 daraja, Farg‘ona vodiysi viloyatlarida +30…+35 daraja, Toshkent shahrida +34…+36 daraja, qolgan hududlarda +32…+37 daraja issiq bo‘ladi. 1 sentabrga o‘tar kechasi va 1 sentabr kuni kunduzi O‘zbekistonning tog‘li hududlarida, Toshkent shahri va Toshkent viloyatida qisqa muddatli yog‘ingarchilik va momaqaldiroq kuzatilishi mumkin.